SET ดีดเกือบ 10 จุด ทะลุแนวต้าน 1,630 จุด โบรกฯชี้ “เทคนิคเคิลรีบาวด์” หลังหุ้นลงหนัก
SET ดีดเกือบ 10 จุด ทะลุแนวต้าน 1,630 จุด โบรกฯชี้เทคนิคเคิลรีบาวด์หลังหุ้นลงหนัก
SET ดีดเกือบ 10 จุด ทะลุแนวต้าน 1,630 จุด โบรกฯชี้เทคนิคเคิลรีบาวด์หลังหุ้นลงหนัก
24 ก.ย. 2562

ผู้สื่อข่าวรายงานว่า ดัชนีตลาดหลักทรัพย์แห่งประเทศไทย ล่าสุด ณ เวลา 12.10 น. อยู่ที่ระดับ 1,632.39 จุด ปรับตัวขึ้น 9.60 จุด หรือ 0.59% ด้วยมูลค่าการซื้อขาย 2.13 หมื่นล้านบาท
โดย นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้มีโอกาสที่จะเกิดเทคนิคเคิลรีบาวด์ และอาจจะซึมลงต่อด้วย เนื่องจากตลาดฯขาดปัจจัยหนุน และที่ผ่านมากองทุนก็ขายหุ้นเพื่อเตรียมเงินไปซื้อหุ้น IPO ของบมจ.แอสเสท เวิรด์ คอร์ป (AWC) ซึ่งจะเปิดให้จองซื้อ 25-27 ก.ย.นี้แล้ว ดังนั้นแรงขายของกองทุนอาจชะลอตัวลงบางส่วน
อย่างไรก็ดี จะต้องจับตาดูการเจรจาการค้าระหว่างสหรัฐฯ และจีน ซึ่งล่าสุดก็มีสัญญาณบวกมาจากทางจีนที่ได้สั่งซื้อถั่วเหลืองจากสหรัฐฯเพิ่ม 6 แสนตัน ส่วนบ้านเราก็ติดตามการประชุมคณะรัฐมนตรี (ครม.) ให้ติดตามจะมีมาตรการกระตุ้นเศรษฐกิจออกมาเพิ่มหรือไม่ พร้อมให้ติดตามการประชุมคณะกรรมการนโยบายการเงิน (กนง.)ในวันพรุ่งนี้ ซึ่งก็คาดว่าจะคงอัตราดอกเบี้ยนโยบาย
ด้านราคาน้ำมันเช้านี้ก็อ่อนตัวลง หลังจากที่ซาอุดิอาระเบียสามารถฟื้นฟูการผลิตน้ำมันได้ราว 75% แล้ว และสิ้นเดือนนี้จะผลิตได้เต็มที่ ดังนั้นราคาน้ำมันก็อาจจะซึมตัวลงต่อ ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบพร้อมให้แนวรับ 1,610 จุด ส่วนแนวต้าน 1,630 จุด
 